Marjane Satrapi

Marjane SATRAPI (  (n. la  en Raŝt, Irano) estas irana-franca bildliteratura verkistino, artistino kaj filmreĝisorino. Ŝi ankaŭ ilustras infanlibrojn(en) "Marjane Satrapi." Authors and Artists for Young Adults, vol. 55, Gale, 2004. Biography In Context..

Satrapi estas plej konata pro sia bildliteratura aŭtobiografio "Persepolis" en kvar volumoj, en kiuj ŝi priskribas sian plenkreskiĝon sub la kondiĉoj de la irana islama revolucio kaj sian junecon en Eŭropo dum la 1980-aj kaj 1990-aj jaroj. Satrapi kredas, ke ekzistas manieroj solvi problemojn de la mondo. Anstataŭ elspezi multe da mono por krei armilojn, laŭ ŝi landoj devas investi en stipendioj por studentoj por ebligi ke ili studi eksterlande. Tiel ili eble povus fariĝi bonaj kaj spertaj profesoroj en siaj propraj landoj, kvankam oni bezonas tempon por tia speco de ŝanĝo(en) "Marjane Satrapi - What I Wanted to Say" Random House, la 15-an de majo 2014.

 Biografio 
La gepatroj de Satrapi estis edukitaj, kaj instruis ilian filinon pensi por si mem. Ŝi vizitis francan mezlernejon (Lycée Francais) en Teherano. Kiam ŝi estis 14-jara, la gepatroj de Satrapi sendis ŝin al Vieno, Aŭstrio, por lerni en pli libera lando. Kiam Satrapi estis 19-jara, ŝi revenis al Irano por studi dekoraciajn artojn ĉe la Teherana Belarta Lernejo. La ŝanĝo de la okcidenta mondo al Irano estis malfacila por ŝi.

En 1994, Satrapi transloĝiĝis al Strasburgo, Francio por studi arton dum 3 jaroj. Ŝi antaŭe loĝis en Aŭstrio kaj Svedio, sed nun loĝas en Parizo kun sia sveda edzo. Ŝi havas iranan kaj ekde 2006 ankaŭ francan civitanecon.

 Bildstrioj 
 Persepolis, eld. L'Association, Parizo
 Volumo 1, 2000 (ISBN 2-84414-058-0)
 Volumo 2, 2001 (ISBN 2-84414-079-3)
 Volumo 3, 2002 (ISBN 2-84414-104-8)
 Volumo 4, 2003 (ISBN 2-84414-137-4)
 Kolekto de la 4 volumoj: Monovolume, 2007 (ISBN 978-2-84414-240-5)
 2001: "Les monstres n'aiment pas la lune" (La monstroj ne amas la lunon), eld. Nathan, Parizo
 2001: Ulysse au pays des fous kun Jean-Pierre Duffour, eld. Nathan, Parizo
 2001: Sagesse et malices de la Perse kun Lila Ibrahim-Ouali kaj Bahman Namwar-Motalg, eld. Albin Michel, Parizo
 2002: Ajdar, eld. Nathan, Parizo
 2003: "Broderies" (Brodaĵoj) pri sekretoj inter iranaj virinoj, eld. L'Association, Parizo, 2003 (ISBN 2-84414-095-5)
 2004: "Poulet aux prunes" (Kokaĵo kun prunoj), ankaŭ pri vivo en Irano, eld. L'Association, Parizo, 2004 (ISBN 2-84414-159-5)
 2004: Le Soupir, eld. Bréal Jeunesse, Rosny-sous-Bois

 Filmoj 
En 2007 ŝi reĝisoris la desegnitan filmon Persepolis kune kun Vincent Paronnaud.

En 2013: La Bande des Jotas

En 2011 estis filmigita "Poulet aux prunes" ("Kokaĵo kun prunoj"), alia bildliteratura verko ŝia,

En 2014 ŝi reĝisoris la filmon The Voices, kiu premieris dum la Sundance Film Festival(en) Premieres Sundance 2014, IndieWire, la 10-an de januaro 2014..

En 2019, Radioactive(fr) Clément Cuyer, Marjane Satrapi s'attaque au biopic d'une grande figure historique, Allociné,‎ la 17-an de februaro 2017

 Premioj (elekto) 
 2005 Peter Pan-priset, sveda infanliteratura premio
 2005 Urhunden, sveda bildliteratura premio
 2004 Max-und-Moritz-Preis, germana bildliteratura premio
 2015 Premio Adamson de la plej bona internacia aŭtoro por la tuto de ŝia verkaro

 Ekstera ligilo 
Eltiraĵo el Persepolis  angle

 Referencoj 

Kategorio:Iranaj artistoj
Kategorio:Francaj artistoj
Kategorio:Verkistoj de bildstrioj